 **ΕΠΙΣΤΗΜΟΝΙΚΟΣ ΣΥΛΛΟΓΟΣ ΜΕΡΙΜΝΑΣ ΠΑΙΔΙΟΥ ΚΑΙ ΕΦΗΒΟΥ**

**ΕΠΙΣΤΗΜΟΝΙΚΗ ΣΥΝΑΝΤΗΣΗ**

**Σάββατο 25 Ιανουαρίου 2025, 11.00-13.00**

|  |
| --- |
| Θέμα: «Η επείγουσα επικαιρότητα της θεσμικής ψυχοθεραπείας».  Ομιλητής: Pierre Delion  Συντονισμός: Γρ. Αμπατζόγλου, ομ. καθηγητής Παιδοψυχιατρικής, ΑΠΘ  Σχολιασμός: Δημήτρης Πλουμπίδης, ομ. καθηγητής Ψυχιατρικής, ΕΚΠΑ |

Ο Σύλλογος Μέριμνας Παιδιού και Εφήβου (ΣΥΜΕΠΕ) σας προσκαλεί σε μια επιστημονική εκδήλωση με ομιλητή τον Pierre Delion και θέμα

***«Η επείγουσα επικαιρότητα της θεσμικής ψυχοθεραπείας».***

Ο Pierre Delion είναι παιδοψυχίατρος, ψυχαναλυτής, ομ. καθηγητής Παιδοψυχιατρικής στο Πανεπιστήμιο της Lille στη Γαλλία. Είναι ένας από τους βασικούς εκπροσώπους του ρεύματος της θεσμικής ψυχοθεραπείας με πλούσιο κλινικό, εκπαιδευτικό και συγγραφικό έργο. Στα ελληνικά υπάρχει το βιβλίο του «Τι είναι η θεσμική ψυχοθεραπεία», από τις εκδόσεις ΣΥΜΕΠΕ, στο οποίο θα γίνει αναφορά στην εκδήλωση.

Η θεσμική ψυχοθεραπεία αποτέλεσε μια τολμηρή θεωρητική αναζήτηση, με πρακτικές μεταρρυθμιστικές εφαρμογές, που διαμορφώθηκε στη γαλλική ψυχιατρική μετά τον Β’ παγκόσμιο πόλεμο και εξελίχθηκε σε ποικίλες μορφές μέχρι σήμερα, διατηρώντας μια αξιοσημείωτη ζωντάνια χάρη και στη συνάντησή της με την ψυχιατρική του τομέα. O Pierre Delion θα αναλύσει την ιστορική συμβολή της στην κατανόηση της λειτουργίας των θεσμών ψυχιατρικής φροντίδας, ως εργαλείο για την θεραπευτική αντιμετώπιση μιας σειράς σοβαρών ψυχιατρικών καταστάσεων, θα αναπτύξει τις θεωρητικές έννοιες της, την επικαιρότητα τους και τις πρακτικές εφαρμογές τους σήμερα, στην κατεύθυνση μιας ψυχιατρικής με ανθρώπινο πρόσωπο.

Η επιστημονική συνάντηση θα πραγματοποιηθεί **το Σάββατο 25 Ιανουαρίου, 11.00-13.00**, στα γραφεία του συλλόγου, ενώ παράλληλα θα υπάρχει δυνατότητα διαδικτυακής παρακολούθησης στον παρακάτω σύνδεσμο Ζοοm  
[**https://authgr.zoom.us/j/91757194491**](https://authgr.zoom.us/j/91757194491)(Meeting ID: 917 5719 4491)

Η συμμετοχή είναι δωρεάν